
         Republika Hrvatska
TRGOVAČKI SUD U ZAGREBU
       Zagreb, Amruševa 2/II


20. St-9393/15-

U  I M E   R E P U B L I K E  H R V A T S K E
                                                                                                                                                                    
R J E Š E N J E

	TRGOVAČKI SUD U ZAGREBU, po sucu pojedincu Luciji Butigan, postupajući po prijedlogu Financijske agencije Zagreb, Zagreb, Trg svibanjskih žrtava 1195. br. 1, u stečajnom postupku nad dužnikom "Kulturno umjetničko društvo ORAČ" Demerje, Hrvatski Leskovac (Grad Zagreb), OIB: 17129835607, dana 2. rujna 2016.g.

r i j e š i o     j e

	U stečajnom predmetu St-9393/15 nad dužnikom "Kulturno umjetničko društvo ORAČ" Demerje, Hrvatski Leskovac (Grad Zagreb), OIB: 17129835607, postupak se obustavlja. 

Obrazloženje

Financijska agencija, Regionalni centar Zagreb, podnijela je ovom sudu dana 16. svibnja 2016. prijedlog za otvaranje stečajnog postupka nad dužnikom "Kulturno umjetničko društvo ORAČ" Demerje, Hrvatski Leskovac (Grad Zagreb), OIB: 17129835607.

Podneskom od 2. rujna 2016., dužnik je dostavio Potvrdu Fine o neizvršenim osnovama za plaćanje od 2. rujna 2016., (list 11 spisa), te s obzirom na nastalu situaciju predložio da sud sukladno tome donese odluku. 

	Uvidom u dostavljenu Potvrdu Fine Zagreb od 2. rujna 2016., (list 11 spisa), proizlazi da dužnik na računima i novčanim sredstvima na dan izdavanja Potvrde ima evidentirano 0 dana neprekidne blokade, te da nepodmirene obveze na dan izdavanja Potvrde iznose 0,00 kn.

	Slijedom prethodno navedenog proizlazi da više ne postoji stečajni razlog nesposobnosti za plaćanje kod ovog dužnika, a kako je to propisano čl. 6. st. 2. alineja 1. Stečajnog zakona (Nar. nov. 71/15), odnosno, da će se smatrati da je dužnik nesposoban za plaćanje ako u Očevidniku redoslijeda osnova za plaćanje koji vodi Financijska agencija ima jednu ili više evidentiranih neizvršenih osnova za plaćanje u razdoblju dužem od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa, te navedenim također više nije ostvarena ni pretpostavka iz članka 110. st. 1. SZ-a, odnosno proizlazi da kod ovog dužnika stečajni razlog više ne postoji. 

Člankom 128. stavak 9. Stečajnog zakona (Narodne novine br. 71/15), propisano je, da, ako se utvrdi da je dužnik do završetka prethodnog postupka postao sposoban za plaćanje, postupak će se obustaviti, pa je slijedom citiranog članka doneseno ovo rješenje.

U Zagrebu 2. rujna 2016.


	        					         	   	          S U D A C:
						                     
							     	   LUCIJA BUTIGAN, v.r.



UPUTA O PRAVNOM LIJEKU:
Protiv ovog rješenja žalbu može podnijeti zakonski zastupnik dužnika u roku osam dana računajući od dana primitka pisanim otpravka rješenja u dva primjerka. Žalba se podnosi Visokom trgovačkom sudu RH putem ovog suda.
      Za točnost otpravka-ovlašteni službenik:
  					                                  (Valentina Kranjčić)
    

DNA:
1. predlagatelj-Fina Zagreb
2. dužnik 

